PASIŪLYMAS

DĖL LIETUVOS RESPUBLIKOS

UŽIMTUMO ĮSTATYMO NR. XII-2470

51, 13, 24, 35, 37, 38, 39, 41, 42, 44, 49 IR 50 STRAIPSNIŲ

PAKEITIMO ĮSTATYMO PROJEKTO NR. XIIIP-4658(2)

2020-04-06

Vilnius

Eil. Nr.	Siūloma keisti	Pasiūlymo turinys
Straipsnis	Straipsnio dalis	Punktas
1.	8	1	Argumentai: Pagal dabar galiojančias nuostatas, Lietuvos Respublikos Vyriausybei paskelbus ekstremaliąją situaciją ar karantiną ir darbdaviui dėl to negalint suteikti darbuotojui darbo sutartyje sulygto darbo, darbuotojui ar jų grupei skelbiama prastova, kurios metu darbdavys darbuotojui moka ne mažesnį kaip minimaliosios mėnesinės algos (toliau – MMA) dydžio darbo užmokestį. 1 MMA dydžio darbo užmokestis, ypatingai didesnes pajamas iki ekstremalios situacijos ir karantino gavusių darbuotojų atžvilgiu, yra per mažas, todėl nemotyvuojantis išlaikyti darbo santykių bei skatinantis kreiptis į Užimtumo tarnybą nedarbingumo išmokai gauti. Prastovos metu darbuotojui mokamas darbo užmokestis neturėtų būti ženkliai mažesnis nei iki ekstremalios situacijos ir karantino galiojęs darbo užmokestis, todėl šiuo pasiūlymu siekiama nustatyti, jog prastovos metu darbuotojui apskaičiuotas darbo užmokestis negali būti mažesnis nei 70 procentų iki ekstremalios situacijos ir karantino darbo sutartyje numatyto darbo užmokesčio, taip pat nustatant, jog valstybės kompensuojama dalis sudarytų 90 procentų apskaičiuotų lėšų, tačiau ne daugiau kaip 1,5 MMA. Pasiūlymas: Pakeisti įstatymo 8 straipsnio 1 dalį ir ją išdėstyti taip: „1. Pakeisti 41 straipsnio 21 dalį ir ją išdėstyti taip: „21. Darbdaviams dėl Lietuvos Respublikos Vyriausybės paskelbtos ekstremaliosios situacijos ir karantino paskelbtos prastovos metu išlaikantiems darbo vietas šio įstatymo 25 straipsnio 14 punkte nurodytiems užimtiems asmenims mokama subsidija darbo užmokesčiui nuo kiekvienam prastovoje esančiam užimtam asmeniui priskaičiuoto darbo užmokesčio. Subsidijos darbo užmokesčiui dydis apskaičiuojamas procentais nuo užimtam asmeniui priskaičiuoto darbo užmokesčio, kuris negali būti mažesnis negu 70 procentų ir didesnis negu 100 procentų užimto asmens darbo sutartyje iki Lietuvos Respublikos Vyriausybės paskelbtos ekstremaliosios situacijos ir karantino dienos nustatytaso darbo užmokestisčio, ir, darbdavio pasirinkimu, sudaro 70 90 procentų apskaičiuotų lėšų, bet ne daugiau kaip 1,5 Lietuvos Respublikos Vyriausybės patvirtintos minimaliosios mėnesinės algos dydžio arba 90 procentų apskaičiuotų lėšų, bet ne daugiau kaip Lietuvos Respublikos Vyriausybės patvirtinta minimalioji mėnesinė alga. Jeigu užimtam asmeniui prastova Lietuvos Respublikos darbo kodekso 47 straipsnio 1 dalies 2 punkte nustatytu atveju paskelbta ne visą mėnesio darbo laiką, subsidijos darbo užmokesčiui dydis apskaičiuojamas proporcingai darbdavio paskelbtam užimto asmens prastovos laikui. Darbdaviai, kuriems buvo mokama subsidija darbo užmokesčiui šio įstatymo 25 straipsnio 14 punkte nurodytiems užimtiems asmenims, turi išlaikyti ne mažiau kaip 50 procentų darbo vietų ne trumpiau kaip 3 mėnesius nuo subsidijos darbo užmokesčiui mokėjimo pabaigos.“

Teikia:

Seimo nariai	Mykolas Majauskas

Ingrida Šimonytė

Dainius Kreivys